Universiteti i Dublinit

Universiteti i Dublinit (en: University of Dublin) është një universitet kërkimor publik, i cili ndodhet në Dublin, kryeqyteti i Irlandës. 

majtas|parapamje|300px|Sheshi hyrës i Kolegjit të Trinitetit

Universiteti u themelua në vitin 1592, kur Mbretëresha Elizabeta e Parë nënshkroi një dekret mbretëror për themelimin e Kolegjit të Trinitetit, i cili do të shërbente si gur themeli për ndërtimin e Universitetit të Dublinit, çka e bën Universitetin institucionin e arsimit të lartë më të vjetër në Irlandë. 

Ndonëse Universiteti i Dublinit u themelua bazuar mbi modelin kolegjial të Oksfordit dhe të Kembrixhit, në ndryshim me ato të dy, të cilët kanë një mori kolegjesh përbërëse, Universiteti i Dublinit përbëhet vetëm nga Kolegji i Trinitetit. 

Për shkak të origjinës së tij mesjetare, Universiteti i Dublinit konsiderohet si një nga shtatë Universitetet e Moçme të Britanisë dhe Irlandës.

 Burim i të dhënave 

Kategoria:Universitete në Irlandë
Kategoria:Universitete Anglosaksone